એ અમારી વચ્ચેથી ચાલ્યા ગયાં, બસ ચાલ્યા ગયાં, અમે એ વિશે કાંઈ કરી શક્તાં નથી. બસ હવે તો બાળકોને માટે જીવું છું. મને લાગે છે કે ઘરમાંથી બહાર નીકળીને કામ કરવાનું જો મેં શરૂ ન કર્યું હોત તો મારી અત્યારે છે એટલીય કિંમત ન હોત. મારાં બાળકોનો ઉછેર ન થયો હોત અને એમને માટે રોટી, રોજી કે વ્યવસાય ન હોત. જો હું એમની બાજુએ અડીખમ ઉભી ન રહી હોત તો એ કેવી રીતે મોટાં થાત? કેવી રીતે એમના જીવન પાંગર્યાં હોત અને એ સૌ ઠરીઠામ કેમ થયાં હોત?